Roman Fosti alustas Maru Järvejooksude sarja võidu kaitsmist esikohaga jooksul ümber Paunküla veehoidla
Maru Järvejooksude sarja avas laupäeval, 21.aprill esimest korda toimunud jooks ümber Paunküla veehoidla. Kuna kõik osalejad läksid ringile ümber veehoidla esimest korda, siis avastamisrõõm oli garanteeritud!
Napi aga kindla võidu võttis eelmise aasta sarja võitja Roman Fosti, kes ajaga 35:52.9 edestas finišis viimasel distantsi kolmandikul tempot teinud Jaanus Kallastet 1,9 sekundiga. Kolmandana finišijoone ületanud Bert Tippi sai samuti aja alla 36 minuti, täpsemalt märgiti talle protokolli 35.59.6. Ka järgmised kolm jooksjat, kes pääsesid autasustamisele, ei jäänud esikolmikust palju maha. Neljandana lõpetas Aleksandr Kuleshov sai aja 36:08.5, viies Sander Jürs 36:28.5 ja viiendana lõpetanud Peep Jalakas lõpetas ajaga 36:35.1
Naistest võttis ajaga 40:15.1 ülikindla võidu üldarvestuses 26. koha saanud Helen Bell. Teisena lõpetanud Maris Heinaru sai protokolli aja 41:54.7 ning ajaga 43:25.7 jooksis end kolmandaks Mari Boikov. Kuue hulka mahtusid veel Kadri Veske, Kertu Kula ja Ingrid Riipus.
Kokku lõpetas 10,5 km pikkuse ringi ümber Paunküla veehoidla 348 jooksjat ja kõndijat.
Tekst ja fotod: www.stamina.ee